GiliGold/VAD_KnessetCorpus huggingface dataset:
נחמן שי: יש איזה היסטוריון אצלכם, שכל פעם מגלגל שלוש שנים לאחור, מחפש לראות מה היה, מוצא משהו ואומר: הנה, גם הם עשו את זה.
נחמן שי: תתקנו, קיבלתם מנדט.
נחמן שי: אבל תתקנו, אל תשחיתו.
נחמן שי: אתם לוקחים את זה לכיוונים הרעים, זה מה שאני מנסה להגיד לך.
נחמן שי: עוד פעם - לא ניתן לכם לוותר על התמונה הכוללת.
נחמן שי: התמונה הכוללת היא משולשת: גם חבורת החוקים האלה, גם מה שנדון עכשיו בישיבות אחרות בכנסת - הפגיעה בתקשורת הישראלית, בחוזקה, בחוסנה, ביכולת שלה לעמוד במשבר הנוכחי ובלחצים עליה - וזה הנושא של הארגונים הלא ממשלתיים, שגם בהם אתם מנסים לטפל בדרכים שלא יפגעו, חס וחלילה, במקורות ההכנסה שהולכים מגבירים בארצות-הברית וממקומות אחרים לארגוני הימין אלא איכשהו לחפש איזושהי דרך ביניים, שבדיוק תפגע גם בארגונים שעוסקים בנושאים מסוימים וגם במימון במקורות המסוימים.
נחמן שי: כל הרים האלה הם פסולים והם לא עולים על הדעת.
נחמן שי: אני חושב שהר הכי חשוב שאתה יכול לעשות – ואני עוקב אחריך ואני רואה שאתה מאזין בקשב - תעצור את זה, תשהה את זה, תן לזמן לעשות את שלו.
נחמן שי: ככה מחוקקים, בוודאי חוקי יסוד.
נחמן שי: חוקי יסוד דורשים איזושהי בשלות, איזושהי המתנה, וניגש לזה בהמשך.
נחמן שי: השלב הקרוב, תעזבו אותו, יתנהל כמו שהתנהל.
נחמן שי: תיגשו לזה בחודשים הקרובים, נקדיש לזה את הזמן בכנסת ונראה לאיזה פתרון נוכל להגיע.
יריב לוין: הגם שחברי הכנסת בילסקי ובן-ארי הגיעו אחרי שרשימת הדוברים נסגרה, בכל זאת, מאחר שהם ישבו כאן והקשיבו רוב קשב, אני מבקש לאפשר להם גם.
יריב לוין: אם אפשר בקצרה, חבר הכנסת זאב בילסקי ואחר כך חבר הכנסת בן-ארי.
משה גפני: אתה מצביע היום?
יריב לוין: אני מצביע היום, בוודאי.
יריב לוין: אחר כך נשמע את האורחים שהגיעו לכאן, נציגי הגופים הנוגעים בר.
משה גפני: על איזה נוסח?
יריב לוין: בסופו של ר, לאור כל ההערות נציע נוסח ונעמיד אותו להצבעה.
יריב לוין: חבר הכנסת בילסקי.
יואל חסון: אולי תגיד כבר את הנוסח.
זאב בילסקי: תודה, אדוני היושב ראש.
יריב לוין: אין לי עדיין.
יריב לוין: חבר הכנסת חסון, אני, בניגוד לכל מה שכולכם חושבים, באמת באתי להקשיב.
ניצן הורוביץ: על הדיינים מצביעים, גפני.
משה גפני: מה הדיינים קשורים לעניין הזה?
יריב לוין: חבר הכנסת, ידידי הרב משה גפני - - -
ניצן הורוביץ: כתוב שדורון ברזילי יהיה בוועדה למינוי דיינים.
ניצן הורוביץ: כתוב, בסעיף 2.
יריב לוין: חבר הכנסת בילסקי ברשות דיבור.
משה גפני: למה הוא מתכוון?
משה גפני: אני לא יודע, אני פשוט הגעתי עכשיו מחוץ לארץ.
שלמה מולה: אגב, אתה חתום על החוק.
משה גפני: אני אוריד את החתימה שלי.
יריב לוין: חבר הכנסת משה גפני - - -
משה גפני: אם אני מוריד את החתימה שלי אז החוק נעצר?
יריב לוין: ידידי, יושב ראש ועדת הכספים, אנא ממך.
יריב לוין: בבקשה, חבר הכנסת זאב בילסקי.
זאב בילסקי: יש לי הצעה אחת פרקטית ואחר כך בקשה.
זאב בילסקי: ההצעה הפרקטית – אתה, אדוני היושב ראש, ואני מעבירים הרבה מאוד חוקים יחד ואני מוצא בך שותף מצוין.
זאב בילסקי: הסתכלתי פה וראיתי שהשם שלי לא מופיע.
זאב בילסקי: לכן, אני מציע שאיפה שאתה חושב שלא כדאי שאני אופיע, אז אולי לא כדאי לשים את החוק, ואז שנינו יחד נמשיך בחקיקה ונצליח לעשות.
זאב בילסקי: זאת ההצעה הפרקטית.
זאב בילסקי: לגבי העניין עצמו, אני רואה שמנכ"לית הוועדה, דורית, איננה פה.
זאב בילסקי: רציתי לספר לכם ב-20 שניות על ילדה בשם שחר גרינשפן, שנדרסה על-ידי נהג שיכור שדרס אותה על אי תנועה.
זאב בילסקי: ההתנהלות של התביעה הייתה מתחת לכל ביקורת.
זאב בילסקי: הבאתי את שחר לכנסת יחד עם המשפחה שלה.
זאב בילסקי: פגש אותם שר המשפטים, אני לא זוכר את שר המשפטים עושה כל מאמץ כדי לעזור למשפחה ולהביא למצב שאנחנו הולכים לאשר בוועדה הזו הצעת חוק שהפקרה תהיה חלק מנפגעי עבירה ולא יקרה מצב שיש עסקת טיעון מעל הראש של המשפחה.
זאב בילסקי: במהלך החקיקה הזאת, שלוקחת הרבה זמן מטבע הרים, הייתי בקשר עם דורית כל הזמן.
זאב בילסקי: דורית מסבירה לי - אני גם מכיר אותה, למען הגילוי הנאות, הרבה שנים - כל פעם, גם בנוכחות יושב ראש הוועדה, שיש סדר בוועדה.
זאב בילסקי: היא אומרת: בילסקי, אתה צריך להבין.
זאב בילסקי: יש הרבה מאוד הצעות חוק והצעות לסדר.
זאב בילסקי: הייתי רוצה בהזדמנות הזאת, ואדוני גם יושב ראש ועדת הכנסת וגם כאן, להורות לדורית שמעכשיו כל הצעת חוק שאני מביא לפה תתקדם באותה מהירות של הצעת החוק הזו.
זאב בילסקי: אני לא רוצה יותר.
זאב בילסקי: באמת, בצניעות האופיינית לי, אני רוצה שזה ילך.
זאב בילסקי: באמת אני אומר לך, יריב, לפעמים המהירות מהשטן.
זאב בילסקי: גם לעצם העניין, דיברו חבריי הרבה יותר טוב ממני.
זאב בילסקי: אבל עצם המהירות הזאת, כשאתה עושה משהו בחופזה, זה כבר מעיד שכנראה משהו לא בסדר פה.
זאב בילסקי: לכן אני פונה אליך, בשם החברות רבת השנים שלנו, שהייתה ובטח שתהיה, תוריד את המהירות מהצעת החוק הזאת.
זאב בילסקי: תביא לפה איזושהי הצעה שתאפשר לאנשים לדון, לשנות.
זאב בילסקי: עשיתם את זה השבוע באומץ רב בוועדה אחרת.
זאב בילסקי: השופטים כולם נשמו הלילה לרווחה כשראש הממשלה אמר להם שלא יצטרכו לעמוד כאן בתור.
זאב בילסקי: אהרון ברק ייכנס, שמגר ייכנס - רק שניה אחת, חבר הכנסת זה עוד לא הגיע, תסביר לנו מה דעתך לגבי רים שאירעו - - -
יריב לוין: חבר הכנסת בילסקי - - -
זאב בילסקי: האם אתה מכיר את מיגרון?
זאב בילסקי: האם אתה מכיר מקומות אחרים?
זאב בילסקי: זה הוסר, אז לכן אני מציע לתת את הזמן – מיכאל בן-ארי, אתה לא חייב להפריע לי.
מיכאל בן-ארי: אני יכול להפריע לך?
זאב בילסקי: אני מציע לתת את הזמן.
יריב לוין: חבר הכנסת בן-ארי, בקצרה אם אפשר.
מיכאל בן-ארי: אני רוצה להגיד לכם שאני עומד פה משועשע מאוד-מאוד לשמוע את חברי האופוזיציה - - -
שלמה מולה: כי אתה מוביל, אתה נהנה מזה.
מיכאל בן-ארי: אני משועשע, אני חייב לומר.
שלמה מולה: אתה מאחורי החוקים האלה.
שלמה מולה: תאמין לי, אתה נהנה.
שלמה מולה: אתה צריך להגיד: אני הצלחתי.
מיכאל בן-ארי: אני חייב להודות שאני מאוד נהנה.
מיכאל בן-ארי: אני מאוד נהנה, אבל אני יותר נהנה לראות את הצביעות, את ההתחסדות של אנשי מפלגת העבודה, שבזמנו קנו את הסכם אוסלו.
מיכאל בן-ארי: להזכיר לכם, קנו את הסכם אוסלו.
שלמה מולה: מה רע בהסכם אוסלו?
מיכאל בן-ארי: הכול תקין היה בהסכם, חוץ מזה שקנו חברי כנסת במיצובישי.
מיכאל בן-ארי: הכול היה בסדר, זה היה מאוד-מאוד דמוקרטי.
מיכאל בן-ארי: ולאחר מכן, חוק ההתנתקות הרי עבר בצורה מאוד שקולה, יש פתרון לכל מתיישב.
שלמה מולה: זה הליכוד הוביל.
יריב לוין: חבר הכנסת שלמה מולה, בחייך.
שלמה מולה: - - -הליכוד הוביל.
יריב לוין: נו, בסדר.
יריב לוין: אתה יודע שהוא לא עורך הדין של הליכוד.
יריב לוין: עזוב, חבל על הזמן.
שלמה מולה: הוא לא רחוק מזה.
מיכאל בן-ארי: אני לא רואה הבדל גדול בין ציפי לבין ביבי, הם שניהם באותה סירה מבחינתי, כך שאתה מתפרץ לדלת פתוחה.
מיכאל בן-ארי: אבל גם זה שאתם תמכתם בהתלהבות - הרי עבר פה בחופזה שאין כדוגמתה.
מיכאל בן-ארי: אז רבותי, טלו קורה מבין עיניכם.
מיכאל בן-ארי: אם דמוקרטיה, אז דמוקרטיה.
מיכאל בן-ארי: אבל דמוקרטיה מתקבלת ברוב ובאצבעות.
מיכאל בן-ארי: ויכולה גברת זהבה כיבוש להגיד שהיא לא סופרת אותי, אני אוויר.
מיכאל בן-ארי: אבל האצבע שלי היא אצבע והיא תכריע פה עכשיו, שהנושא הזה יעבור, בעזרת השם, ויהיה סוף-סוף איזון בבית המשפט העליון.
רוברט אילטוב: אבל האצבע הזאת כל הזמן טועה בחשבון בהצבעות.
משה גפני: רק הימין לא ראוי לשלטון בגלל שהוא לא יודע לשמור על השותפים שלו.
משה גפני: הם יחזרו לשלטון בגלל ההתנהלות הזאת.
יריב לוין: חבר הכנסת גפני, אני עוד אלמד איך מתנהגים בוועדת הכספים.
משה גפני: אה, סליחה.
יריב לוין: לא כדאי, ממש לא כדאי.
יריב לוין: רבותי, אני עובר עכשיו לשמוע את הדוברים שביקשו לר.
יריב לוין: ראשון, יושב ראש המועצה הארצית של לשכת עורכי הדין.
יריב לוין: זאת הזדמנות לברך אותך, עורך הדין צבי פירון, על בחירתך ולאחל לך הרבה הצלחה.
יריב לוין: בבקשה, יושב ראש המועצה הארצית של לשכת עורכי הדין.
צבי פירון: תודה רבה.
צבי פירון: רבותי חברי הכנסת, בחודש יוני השנה הלכנו, אנו עורכי הדין, לבחור את המוסדות שלנו.
צבי פירון: בחרנו בדורון ברזילי - שלבי לבי עליו על ששמו ייזכר בהקשר של החוק הזה - כראש לשכה ויש לו, אגב, את היכולת להיות ראש לשכה מצוין, ובחרנו גם במועצה ארצית.
צבי פירון: לחבר הכנסת אילטוב אני אסביר, וגם לאותם אנשים בינינו שאינם עורכי דין – אם יש בכלל בציבור עוד אנשים שאינם עורכי דין - שאנחנו, עורכי הדין, מצביעים בארבעה פתקים: אנחנו בוחרים את ראש לשכה בפתק אחד; בוחרים סיעות למועצה הארצית בפתק אחר; את ראשי המחוזות שלנו אנחנו בוחרים בפתק שלישי ואת הסיעות בוועדי המחוז שלנו אנחנו בוחרים בפתק רביעי.
יואל חסון: וחשבנו ששיטת הבחירות שלנו בעייתית.
צבי פירון: לכן, לא בכדי יכול להיווצר מצב שבו ראש הלשכה הוא מקבוצה אחת ואילו במועצה הארצית נבחר רוב מקבוצה אחרת.
רוברט אילטוב: אתה מבקש לייעל את המערכת בחקיקה עכשיו?
יצחק הרצוג: הוא מבקש שלא תתערב.
צבי פירון: הרוב הזה, חבר הכנסת אילטוב, לא נוצר כתוצאה מתככים או בגידות או עריקות או קלנטריזם.
צבי פירון: הרוב הזה נוצר והוא משקף בדיוק את רצונם של עורכי הדין במדינת ישראל.
צבי פירון: זה הרצון האוטונומי שלהם, כפי שבא לידי ביטוי בבחירות חופשיות.
צבי פירון: כבר אמרו את זה כמה חברי כנסת - אם היינו יודעים שדורון ברזילי מועמד להיות לא רק ראש הלשכה אלא גם להיות חבר בוועדה לבחירת דיינים או חבר בוועדה לבחירת שופטים, אולי חלק מאתנו היו מצביעים אחרת, ויתכן גם שחלק מאתנו, שנשאר בביתו ולא מצא לנכון להשתתף בבחירות לראש לשכת עורכי הדין, חלק מאתנו היה כן משתתף בבחירות האלה אם היינו יודעים שזה מה שיקרה ארבעה חודשים מאוחר יותר.
צבי פירון: את הרצון האוטונומי שלנו, רבותי, הצעת החוק הזו מעוותת, מסלפת והופכת על פניו.
צבי פירון: זה הרצון האוטונומי שלנו, זה רצון - - -
יואל חסון: תגיד, דורון ברזילי ביקש את החוק הזה?
שלמה מולה: בטוח, ברור.
יואל חסון: אני לא סתם שואל.
יואל חסון: שאלתי אם דורון ברזילי ביקש, האם הוא יזם?
שלמה מולה: דורון ברזילי ושר המשפטים ביקשו את החוק.
צבי פירון: בואו לא ניתן לדורון ברזילי יותר קרדיט ממה שמגיע לו ולא פחות קרדיט ממה שמגיע לו.
צבי פירון: איפה החוק הזה התבשל - כולכם יודעים.
שלמה מולה: אצל השר נאמן.
צבי פירון: בשביל מה אנחנו עושים את החוק הפרסונלי הזה?
צבי פירון: בשביל מה אתם קמים ב-4:00 בבוקר והולכים במהירות הבלתי סבירה הזו?
צבי פירון: בשביל מה אתם פוגעים ברצון האוטונומי הדמוקרטי שלנו, בהליך הדמוקרטי שלנו?
צבי פירון: אתם עושים את זה בשביל שיהיה קול חמישי לארבעת הפוליטיקאים.
צבי פירון: הקול החמישי הזה לארבעת הפוליטיקאים לא יעלה ולא יוריד בבחירת שופטי בית המשפט העליון, וחברי היו"ר יריב לוין, שיחד אתי ישב בקואליציה בלשכת עורכי הדין במשך שנים רבות, יודע את זה טוב מכולנו.
צבי פירון: שם צריכים שבעה קולות והקול החמישי הזה הוא חמישי, הוא לא שביעי.
צבי פירון: אבל מה הוא כן יעשה, הקול הזה?
צבי פירון: הוא כן ייתן את הרוב, את הרוב המספיק, את הרוב החוקי בשביל למנות את כל שופטי המחוזי ואת כל שופטי השלום.
צבי פירון: כאן המטרה של החוק הזה היא לא מטרה אידיאולוגית.
צבי פירון: אין בין החוק הזה לבין המלחמה בין הרשויות לבין המחשבות שכבוד היושב ראש הביע קודם, לגבי למעמדו של בית המשפט העליון וההתערבות בהליכי החקיקה וביטול חוקים.
צבי פירון: אין בין החוק הזה לבין זה ר וחצי ר.
צבי פירון: החוק הזה נועד להשיג מטרה פוליטית.
צבי פירון: את המטרה הפוליטית הזו הוא משיג על גבנו, על גב עורכי הדין.
צבי פירון: אם אתם רוצים לחוקק חוק, חבר הכנסת יריב, שמקטין את משקל רצונם של עורכי דין - תשנו את הרכב הוועדה לבחירת שופטים.
צבי פירון: במקום שיהיו לנו שני נציגים יהיו לנו נציג אחד, יהיה עוד נציג לפוליטיקאים.
צבי פירון: למה בדרך עקיפה?
צבי פירון: לנו יש זכות למנות שני נציגים?
צבי פירון: תשאירו לנו את הזכות הזו למנות שני נציגים.
צבי פירון: המטרה הפוליטית הזו מושגת, כמו כל מטרה פוליטית, בגסות, בברוטליות, בתאוותנות, בלי התחשבות.
צבי פירון: ככה פועלים בפוליטיקה.
דורון אביטל: אדוני, על זה אני רוצה למחות.
דורון אביטל: לגופו של העניין עמדתך חשובה, אבל להשליך ככה על החיים הפוליטיים במקום שהוא אכסניה פוליטית זה לא ראוי.
דורון אביטל: לעניין הזה - - -
צבי פירון: אז אני מצטער.
צבי פירון: אני חוזר בי מהרים הלא ראויים.
יריב לוין: חבר הכנסת אביטל, אני מבין לליבו של עורך הדין פירון, כי שנינו זכינו לראות איך זה קורה בלשכה, כמה היא פוליטית ובאיזו ברוטליות וכוחנות הרים נעשים.
רוברט אילטוב: לא, היא לא ברוטלית ממש.
צבי פירון: בואו לא ניקח את זה למקומות ריקים.
יריב לוין: עורך דין פירון, ברשותך, משפט אחרון.
צבי פירון: אני מסיים.
צבי פירון: אני מייצג את עורכי הדין, את הרוב של עורכי הדין כפי שבא לידי ביטוי בבחירות במועצה.
צבי פירון: אתם גוזלים מהרוב הזה את זכותו הדמוקרטית.
יריב לוין: עורך הדין אשר אקסלרוד, גם אותך נברך על בחירתך המחודשת ליושב ראש ועד מחוז ירושלים, כור מחצבתי.
יריב לוין: אני לא יודע אם זה עוזר לך שאני אומר את זה או לא.
אקסלרוד: זה עוזר לי וזה משמח אותי.
אקסלרוד: אני רוצה להזכיר לך, היית חברי ועד המחוז, לא סתם חבר במחוז.
אקסלרוד: אקצר יותר.
אקסלרוד: שמעתי את כל הרים שנאמרו כאן, והייתי מציע גם לחברי הוועדה להתמקד.
אקסלרוד: בניגוד למה שנאמר, לא נכון להעלות כאן את פרשיית ההתנתקות, את נושא ההתנחלויות וכתב אישום נגד חבר כנסת כזה או אחר וגם לא את השופט סולברג, שהוא שופט מצוין.
אקסלרוד: לא אלה הנושאים שעומדים כאן לדיון.
אקסלרוד: מה שצד את אוזני בדיון הזה זו אמירה אחת, שנשארה באוויר ללא תשובה, של חבר הכנסת חסון.
אקסלרוד: הוא העלה את התהייה בפני יוזמי הצעת החוק: מה אתם יודעים מה יקרה בבחירות הבאות, אם זה כדאי לכם או לא?
אקסלרוד: זה נותר ללא תשובה.
אקסלרוד: אבל את השאלה הזו כבר העליתי, ושמעתי מיותר מאחד האנשים שיושבים כאן בחדר הזה: אז נשנה את החוק פעם.
אקסלרוד: זה בסדר גמור, זו תשובה טובה מצוינת כי אנחנו יודעים שהיא גם נכונה וראינו אותה נעשית בשבוע האחרון בהקשר אחר, קצת יותר משמעותי.
אקסלרוד: בסדר, כהונת נשיא בית המשפט העליון – לא התאים לנו מי שרצינו, אז שינינו שוב את החוק.
אקסלרוד: רבותי, אני עוסק בעריכת דין 32 שנה, וזו לא הכהונה הראשונה שלי – יריב, אתה יודע – בראשות ועד מחוז ירושלים.
אקסלרוד: שלטון החוק קרוב ללבי.
אקסלרוד: התפיסה שלי ושלך, ואני יודע איך חונכת בעריכת דין, שמערכת המשפט היא מערכת שיש בה איזושהי תחושה של קדושה מסוימת למשפטנים.
אקסלרוד: גם הרשות המחוקקת, שמייצרת את החוקים, גם לה יש איזושהי הילה של קדושה בתפיסה המשפטית.
אקסלרוד: אנחנו מכבדים מאוד את פסיקות בתי המשפט, אנחנו מכבדים מאוד את מעשה החקיקה.
אקסלרוד: אתם יודעים מה?
אקסלרוד: מי שאמר כאן קודם, בטעות לדעתי, שלשכת עורכי הדין היא איגוד מקצועי – היא לא איגוד מקצועי.
אקסלרוד: גם היא זרוע במערך הזה של שלטון החוק, וגם לה צריך לתת את הכבוד הראוי בהקשר הזה.
אקסלרוד: כשאני שומע כאן זילות במעשה החקיקה, כמו שאני שומע בשבועות האחרונים – בסדר, אז אם זה לא ייצא כמו שאנחנו רוצים בבחירות הבאות אז נשנה שוב את החוק – בתפיסה שלנו מעשה חקיקה הוא לא מעשה שמשנים אותו כשאנחנו רוצים שפלוני יהיה בתפקיד ואלמוני לא יהיה בתפקיד.
אקסלרוד: אני לא נכנס כאן לכל הנושאים האחרים.
אקסלרוד: יכול מאוד להיות שמעשה החקיקה הזה, בעיקרון, הוא מעשה חקיקה שאפשר לראות אותו כהגיוני ובנסיבות אחרות אולי הוא היה נכון, אם לא בהקשר הזה של מעשי החקיקה האחרונים או אם היו קובעים, למשל, שהוא יחול החל מהקדנציה הבאה.
אקסלרוד: אבל לבוא היום ולומר: אנחנו רואים שהמועצה הארצית של לשכת עורכי הדין הולכת לבחור נציגים מסוימים לוועדה לבחירת שופטים – אגב, זו ועדה לבחירת שופטים, לא למינוי שופטים – או למינוי דיינים או לקאדים או לשופטים צבאיים, וזה לא כל כך נראה לנו ואנחנו רוצים נציג פוליטי שם - - - אוקיי, מאה אחוז, בואו נעשה את זה החל מהקדנציה הבאה, כשאנחנו לא נדע מי יאחז בראשות הממשלה, כשלא נדע מי יהיה שר המשפטים, כשלא נדע מי יהיו ראש לשכת עורכי הדין וחברי המועצה.
אקסלרוד: זה הוגן, זה נכון וזה גם מעשה חקיקה שיכול להיות ראוי.
אקסלרוד: הוא מצריך חשיבה נכונה, עיבוד נכון, שמיעת מומחים נכונים.
אקסלרוד: אבל להגיד היום שבשבוע הבא, ב-22 בחודש, עומדת המועצה הארצית לבחור את נציגיה, אנחנו חוששים שהנציגים שהיא תבחר לא יתאימו לנו ולכן בואו נשנה את החקיקה, ובהזדמנות הקרובה, אחרת נשנה אותה שוב – עם זה אני לא יכול לציבור עורכי הדין ולהגיד שבכנסת ישראל נעשה מעשה חקיקה ראוי.
יריב לוין: עורך הדין אודי ברעם, חבר הוועד המרכזי.
אודי ברעם: שנים רבות אני בלשכה, ושנים הייתי חבר ועד מרכזי ומועצה ארצית.
אודי ברעם: השתדלתי שלשכת עורכי הדין לא תהיה פוליטית, א-פוליטית לחלוטין, ותמיד צעקתי את זה ברמה.
אודי ברעם: השתדלתי לא להכניס פוליטיקה ללשכה.
אודי ברעם: גם עכשיו, אני שומע פה חברי כנסת שאומרים שהשמאל נפגע, ואני תוהה.
אודי ברעם: אני חושב שלא השמאל נפגע בכלל, בכלל זאת לא שאלה של שמאל וימין.
אודי ברעם: כל העם נפגע.
אודי ברעם: כאשר במערכת ייבחרו שופטים על-ידי אותם נציגי ימין, אם נקרא להם כך, שלא יהיו ראויים להיות שופטים אלא רק בגלל נטייה, אולי, ימינה שלהם, זה נזק לכל עם ישראל.
אודי ברעם: זה בכלל לא קשור לשמאל וימין כל הדיון הזה.
אודי ברעם: כשאני שומע מה אומר חבר הכנסת הרצוג על תככים בלשכת עורכי הדין - התככים הם פה, רבותי חברי הכנסת.
אודי ברעם: התככים הם לא בלשכת עורכי הדין, והחוק הזה הוא דוגמה לתככים האלה.
אודי ברעם: הצבעתי בבחירות האחרונות ללשכת עורכי הדין ובקודמות, ולפני זה.
אודי ברעם: וכשמרים פה, כמו חבר הכנסת בן-ארי, על רוב שיכול לקבוע, על האצבע שלו - גם האצבע של חברי לשכת עורכי הדין, שהצביעו, גם לה יש משמעות.
אודי ברעם: חברי לשכת עורכי הדין בחרו נציגים והנציגים האלה מצביעים.
אודי ברעם: ואם יש רוב במועצה הארצית שמשקף את רצון עורכי הדין – וזהו רצון המחוקק משכבר הימים - לא יכולה הכנסת למחוק באחת את רצון הבוחר בלשכת עורכי הדין, ולעשות את זה באמצע הקדנציה.
אודי ברעם: זה לא משנה אם דורון ברזילי, איש האשכולות, יכול לכהן בכל התפקידים האלה שמנויים בתיקון לחקיקה או לא.
אודי ברעם: ר אחרון שרציתי לומר, ברור שהטיפול הזה דורש גם תיקון של חוק היסוד, כמו שנאמר פה, שהרי אי-אפשר לסתור אותו.
אודי ברעם: לפני הרבה שנים, כשלמדתי עוד באוניברסיטה, למדתי על חשיבותם של חוקי היסוד, איך הרים האלה אולי יום אחד יתקבצו לידי חוקה.
אודי ברעם: לבוא ובמהלך כל כך חפוז, בלי דיון, כשמי שכתב את הצעת החוק בכלל שכח את חוק היסוד הזה ורק אחר כך הוא נזכר, כשמי שחתום על ההצעה הזאת אולי בכלל לא יודע מה כתוב בה – כך לבזות את חוק היסוד, כך הכנסת מבזה את עצמה.
אודי ברעם: תודה רבה.
יריב לוין: עורך הדין אד פרידמן, אנא בקצרה.
אד פרידמן: אני עדיין לא עוזב את הייצוג של לשכת עורכי הדין בכנסת.
יריב לוין: וזו הזדמנות להודות לך על עבודה מסורה, חשובה וברוכה של שנים.
יואל חסון: אתה אומר "עדיין", כי מישהו רוצה להדיח אותך?
יריב לוין: לא להדיח, חבר הכנסת חסון.
יריב לוין: יצטרכו לבחור את כל בעלי התפקידים, כפי שעושים אחרי בחירות.
יריב לוין: לא צריך לעשות מזה דרמה.
אד פרידמן: עוד לא הגיעו למנויים חדשים.
אד פרידמן: אני רק מבהיר שאין כאן עמדת הלשכה, כי עוד לא הצליחו להגיע להסכמות.
אד פרידמן: אבל בתוקף תפקידי, כ-12 שנים פה, מנסה לא רק לייצג את לשכת עורכי הדין אלא גם לשמור על שלטון החוק.
אד פרידמן: יש לי שתי הערות לגבי הרים שאנחנו דנים בהם.
אד פרידמן: אחת, הוזכר כאן חוק יסוד: השפיטה.
אד פרידמן: שלא יהיו כאן אי-הבנות - החוק הזה אינו מתקן את חוק היסוד, כי אי-אפשר לתקן חוק יסוד על-ידי תיקון של חוק רגיל.
אד פרידמן: החוק הזה, אם יעבור, הוא התנגשות חזיתית עם חוק היסוד.
אד פרידמן: לכן, הכנסת מזמינה את העתירות לבג"ץ, כל עוד אפשר עדיין להגיש עתירות לבג"ץ, ואז יבואו טענות שהנה, בית המשפט העליון מתערב בהליכי חקיקה.
אד פרידמן: אז אני מזמין את הכנסת וחברי הוועדה לחשוב היטב אם זו הדרך הנכונה להגיע לחקיקה.
אד פרידמן: לגופו של החוק - אני יודע שיש הרבה שסבורים שאין אפילו להתייחס לגופו כי אנחנו עוד לא הגענו לזה – אבל אני רוצה לציין, לאור החיפזון שאנחנו דנים בזה.
אד פרידמן: נאמרו רים בחוק שאני לא בטוח שהיוזמים חשבו על התוצאה.
אד פרידמן: נציג סיעות האופוזיציה, ההגדרה בסעיף 1 קובעת שהסיעות שאינן צדדים להסכמים המחייבים תמיכה בראש לשכת עורכי הדין הם אלה שיקבלו את הנציג השני.
אד פרידמן: מי כמוך, יושב הראש, יודע שבניגוד לכנסת, בתוך לשכת עורכי הדין יש לפעמים קואליציות מקיר לקיר.
אד פרידמן: יתכן מאוד, וזה יכול להיות אפילו המצב היום, שסיעה בת קול אחד יכולה לקבל את הייצוג בוועדה לבחירת שופטים, היות ולפי החוק הזה מגיע לו כי הוא לא מחויב.
אד פרידמן: זה יכול לעודד אנשים בודדים או סיעות של נציג אחד או שניים לא לחתום על הסכמי קואליציה, רק כדי להשיג את המטרה של הייצוג.
אד פרידמן: לדעתי, אין דרך לתקן את החוק הזה בלי לקבוע שלשכת עורכי הדין אינה ראויה אפילו לקבוע מי האופוזיציה.
יריב לוין: רק אעיר שבכל השנים שאני הייתי בלשכת עורכי הדין לי לפחות לא זכור שהייתה קואליציה מקיר לקיר אי פעם, באיזשהו מוסד.
יריב לוין: הרים נשמעו.
אד פרידמן: בקדנציה הקודמת הייתה.
יריב לוין: אני מודה לך, תודה.
יריב לוין: הרים חשובים, לפחות בהערה הראשונה.
יריב לוין: עורכת הדין בת-שבע שרמן-שני, בבקשה.
יריב לוין: רק בבקשה, ממש בשני משפטים.
בת-שבע שרמן שני: אני מנהלת ארגון יד לאישה, שמייצג נשים מסורבות גט ועגונות.
בת-שבע שרמן שני: כבר עשר שנים שאני עוסקת בתחום.
בת-שבע שרמן שני: אני מבקשת שהדיון לגופה של הצעת החוק, מעבר לדיונים על אידיאולוגיה, יתייחס לכל אחד מהחלקים שבהצעת החוק.
בת-שבע שרמן שני: אני חושבת שייצוג עמדות שונות בנוגע לבית המשפט, שונה לחלוטין לעומת בית הדין הרבני.
בת-שבע שרמן שני: אם אנחנו רוצים לייצג עמדות שונות בעניין בית הדין הרבני, אז כאן העניין הוא מגדרי דווקא.
בת-שבע שרמן שני: בית הדין הוא מערכת יחידה, שבפניה מופיעים חצי בחצי גברים ונשים - כל זוג שמתגרש בבית הדין הרבני, זה גבר ואישה.
בת-שבע שרמן שני: לעומת זאת, הוועדה משוריינת לארבעה גברים מתוקף תפקידם: ארבעה דיינים ושני הרבנים הראשיים, שזה גברים בלבד.
בת-שבע שרמן שני: כמעט תמיד בוועדה הזאת היה רוב גורף גברי, כאשר בלשכת עורכי הדין היה הסכם ג'נטלמני, לא מחייב, שהנציגים מטעם לשכת עורכי הדין יהיו גבר ואישה.
בת-שבע שרמן שני: הצעת החוק, כפי שהיא היום, תצמצם את היכולת לנשים להיות מיוצגות בוועדה למינוי דיינים.
בת-שבע שרמן שני: אם ההיגיון שעומד מאחורי הצעת החוק, כפי שהוא מוצהר, הוא לייצג עמדות שונות בוועדות המינויים, אז ראוי שבוועדה למינוי דיינים יהיה כתוב שיש חובה לייצוג נשי דווקא.
בת-שבע שרמן שני: תודה.
יריב לוין: עורכת הדין מיכל שקד, בבקשה.
מיכל שקד: אני חברת המועצה הארצית בוועד המרכזי של לשכת עורכי הדין.
מיכל שקד: אנסה לקצר.
מיכל שקד: אם הייתי צריכה להגדיר במילה אחת את התחושה שלי על מה שנעשה כאן הייתי משתמשת אולי במילה לא קלה, ב-takeover, השתלטות.
מיכל שקד: יש כאן תחושה של השתלטות בחסות כנסת ישראל, בחסות משמעת קואליציונית כפויה, של הכנסת עצמה, משכן הדמוקרטיה, על הדמוקרטיה עצמה.
מיכל שקד: התחושה היא ששכחנו קצת לשם מה התכנסנו.
מיכל שקד: אני חושבת שההתנהלות הנחפזת, שלא לומר בוטה וגסה, שנתמכת על-ידי משמעת קואליציונית, אמורה להיות בראש ובראשונה בעייתית לכם, נבחרי הציבור.
מיכל שקד: בכל הכבוד לכנסת ישראל, ציבור עורכי הדין כבר אמר את רו, כפי שאמר יושב ראש המועצה, בחר מועצה ארצית בבחירות ישירות.
מיכל שקד: הסמכות לבחרו שני נציגים נתונה למועצה הזו, שבחר אותה הציבור מכוח חוק יסוד: השפיטה.
מיכל שקד: אני מרת על אותו ציבור שבחר אתכם, רבותי.
מיכל שקד: לגופו של עניין, ראש הלשכה הנוכחי ממילא הציג מועמדותו לחברות בוועדה למינוי שופטים, ואתם צריכים להניח לציבור עורכי הדין, באמצעות המועצה הארצית, לומר את רו.
מיכל שקד: זה רצונו האמיתי של הבוחר.
מיכל שקד: אנחנו מצפים מכם היום להצביע לפי צו מצפונכם ולא לפי משמעת כפויה, לעשות את חובתכם כנבחרי ציבור, שקשובים לציבור בוחריהם.
מיכל שקד: באותה נשימה, החלתו של החוק חייבת להיות, כמובן, מהבחירות הבאות.
מיכל שקד: החלתו לא יכולה להיות מהיום מכיוון שמדובר בהליך אנטי-דמוקרטי בעליל, ולפחות משום העובדה שהבוחר לא בחר בראש השלכה לכהן בתפקיד זה.
מיכל שקד: אני מאמינה שאם הבוחר היה יודע שכך ייעשה תוצאות הבחירות היו שונות לחלוטין.
מיכל שקד: לסיום, הרצון לשנות את מערכת המשפט או חלקים ממנה הוא לגיטימי בעיניי.
מיכל שקד: הדרך היא החשובה - הדרך, הקצב, ההקשבה ושיקול הדעת – ולצערי, נראה לי שעל כל אלה אתם בוחרים לדלג.
מיכל שקד: אנחנו מבקשים מכם היום להוריד את הרגל מדוושת הגז שמא, חלילה, כולנו - גם מערכת המשפט, גם החברה הישראלית - כולנו נתרסק.
מיכל שקד: תודה.
יריב לוין: עורכת הדין חווה מרצקי – אחרונת הדוברים.
יריב לוין: אחר כך משרד המשפטים, אם תרצו איזושהי התייחסות, בבקשה.
חווה מרצקי: אני חברת המועצה הארצית.
חווה מרצקי: אם, כפי שציין היושב ראש, אין ויכוח שהחוק החדש לא יכול לסתור חוקי יסוד, הרי אין טעם בכלל - - -
יואל חסון: אדוני היושב ראש, אפשר הצעה לסדר?
יריב לוין: חבר הכנסת חסון, עורכת הדין מרצקי באמצע הטיעון.
יריב לוין: שמעתי.
יואל חסון: אבל הצעה לסדר אפשר תמיד לבקש.
יריב לוין: בסדר, אפשר תמיד.
יריב לוין: הייתה לך כבר.
יואל חסון: יכולה להיות יותר מאחת.
יריב לוין: יכולות להיות 20, אבל יכולות גם לא.
חווה מרצקי: אין טען בכלל לקיים הצבעה.
חווה מרצקי: הצעת החוק עומדת בסתירה חזיתית עם חוק יסוד: השפיטה, שכפי שהקראתי קודם, אומר שיהיו בוועדה שני נציגים של לשכת עורכי הדין, שתבחר – המילה היא "שתבחר" - המועצה הארצית של הלשכה.
חווה מרצקי: בסיטואציה הקיימת אתם לא יכולים להצביע בעד הצעת החוק, שעומדת בהתנגשות ישירה עם חוק יסוד.
חווה מרצקי: אני עותרת בפניכם, מבקשת, אל תזמינו עליכם עתירות לבית המשפט העליון, ואחר כך תבכו: בית המשפט העליון מתערב.
אברהם מיכאלי: הגשתם כבר.
חווה מרצקי: הגשנו עתירה על ר אחר, וזה על משמעת קואליציונית.
חווה מרצקי: עתירה שהיה לי הכבוד להגיש אותה.
אברהם מיכאלי: לא ידעתי שאתם גם מנהלים את הקואליציה.
חווה מרצקי: הנקודה השניה היא שיש אינטרסים - - -
רוברט אילטוב: זו לא התערבות.
יואל חסון: אתם מנהלים אותם והם מנהלים אותנו, ככה זה.
יואל חסון: התערבתם להם והם מתערבים לנו.
יואל חסון: מה אתם חושבים?
יואל חסון: אתם יכולים להתערב להם?
רוברט אילטוב: הם, מותר להם להתערב.
יואל חסון: לך לא מותר להתערב להם ולהם לא מותר לנו.
יריב לוין: חבר הכנסת חסון, לשכת עורכי הדין עדיין פועלת מכוח חוק, וחוקים מחוקקים - - -
יואל חסון: חוק יסוד, אדוני, וחוק היסוד הזה שאתם משנים עכשיו חייב להיות - - -
טלב אלסאנע: מי מחוקק את חוק היסוד?
טלב אלסאנע: זה הכנסת.
יצחק הרצוג: אבל אנחנו רוצים לשמוע את חוות הדעת של - - -
יריב לוין: עורכת הדין מרצקי, אני מבקש לתת לה לר.
חווה מרצקי: החקיקה הזאת מונעת משני סוגי אינטרסים: פוליטיים ואישיים.
חווה מרצקי: פוליטיים - כפי שציין כבוד היושב ראש, ואישיים – כפי שציין בצער יושב ראש הכנסת אתמול.
חווה מרצקי: עכשיו יושב בראש הלשכה אדם שאנשי הימין חושבים – ואני מדגישה, חושבים - שהוא בן-אדם שלהם, הוא נוח להם.
חווה מרצקי: כששאלתי אנשי ימין: מה תעשו – כפי ששאל גם חברי, מר אקסלרוד – אם כיושב ראש לשכת עורכי הדין בבחירות הבאות ייבחר מישהו שאתם חושבים שלא נוח לכם, אמרו בפה מלא: נשנה את החוק.
חווה מרצקי: חברים, אתם באים לשנות היום חוק יסוד, אתם רוצים לשנות חוק יסוד, על בסיס פוליטי, ופוליטי טוטאלי בלבד.
חווה מרצקי: צר לי שכך הר.
חווה מרצקי: בעיניי זה באמת עצוב.
חווה מרצקי: הנקודה הנוספת היא שהרכבת יצאה מן התחנה.
חווה מרצקי: מי שהגיש את החוק הזה הגיש אותו באיחור רב מאוד.
חווה מרצקי: אני לא יודעת אם החברים פה יודעים, ההליך של בחירות של נציגי הלשכה בוועדות המינוי הקודמות יצא אל הדרך.
חווה מרצקי: ההליך יצא, הוגשו מועמדויות, גם, אגב, של אותו דורון ברזילי.
חווה מרצקי: אם הוא ייבחר במועצה, שיהיה לו בהצלחה.
חווה מרצקי: אבל התהליך יצא אל הדרך, לאנשים יש כבר אינטרס, הסתמכו.
חווה מרצקי: ב-22 בחודש אמורות להתקיים בחירות.
חווה מרצקי: הליך הבזק שמתנהל פה, בעיניי, מבייש את הקואליציה, מבייש את הכנסת.
יואל חסון: תקדימו את הבחירה אצלכם ואז נראה מה יהיה.
חווה מרצקי: אנחנו לא נקדים.